- Да, у нас ўжо больш за 20 гадоў працуе школа У госці да Цюбіка. Гэта такая форма работы з малымі дзеткамі. Нашы супрацоўнікі чытаюць ім лекцыі, дзеці працуюць з фарбамі, малююць копіі, і гэта ім вельмі падабаецца. Праблема адна: у нас не хапае плошчаў. Калі дзеці ляжаць на паркеце ў зале і малююць, глядзець на іх прыемна, але ісці і пераступаць праз іх - не зусім. У нас у адным з будынкаў запланавана нават студыя для дзяцей са сваёй невялічкай залай, дзе можна не толькі маляваць, але і канцэрты праводзіць, рэпетыцыі. За час існавання праз школу прайшло ўжо два пакаленні. Тыя, хто пачынаў у ёй, цяпер водзяць сюды сваіх малых. Магчыма, хтосьці і стане мастаком, але ў большасці яны проста будуць адукаванымі людзьмі, будуць ведаць музеі, мастакоў, стылі і жанры мастацтва. Гэта вельмі важна.